14. ΝΟΜΟΣ υπ’ αριθ. 675 της 25/29 Σεπτ. 1943 (ΦΕΚ Α΄ 327) Περί βελτιώσεως της Κοινωνικής Νομοθεσίας. Εκυρώθη εξ υπαρχής δια της υπ’ αριθ. 324 της 30/30 Μαΐου 1946 Πράξεως Υπουργικού Συμβουλίου. Άρθρ.1.-(Αναφέρεται εις το άρθρ. 2 Ν. 85 /1943). Άρθρ.2.-Αι παρ’ εργοδοτών χορηγούμεναι περιοδικαί παροχαί υφ’ οιανδήποτε μορφήν περί ων το άρθρ. 5 του Ν.Δ. 912 και το άρθρ. 499 του από 17/12/1941 Κανονιστικού Δ/τος «περί χορηγήσεως δανείου κλπ.», εφ’ όσον δεν υφίσταται οικείος ασφαλιστικός οργανισμός ή υφιστάμενος τοιούτος δεν παρέχει εισέτι συντάξεις, προσαυξάνονται από 1ης Ιαν. 1943 δι’ αποφάσεως του Υπουργού της Εργασίας αναλόγως προς τας δημιουργουμένας οικονομικάς συνθήκας και την οικονομικήν αντοχήν του υποχρέου εργοδότου. Άρθρ.3.-Γραμματείς των Διοικητικών, Πειθαρχικών, Εποπτικών Συμβουλίων και Επιτροπών των υπό την Εποπτείαν και έλεγχον του Υπουργείου Εργασίας υπαγομένων Οργανισμών Κοινωνικής Πολιτικής διορίζονται δια πράξεως του Υπουργού Εργασίας υπάλληλοι του Υπουργείου Εργασίας ή των Οργανισμών Κοινωνικής Πολιτικής. Η ισχύς του παρόντος ανατρέχει από 1ης Ιουλ. 1943. 